Rapport til forbundsstyret Norsk Orientering

Fra utvalg for o-idrettens forhold til naturmiljø og rettighetshavere

Status, vurderinger og oppgaver

For behandling i forbundsstyremøte

Innhold

[1. Bakgrunn 1](#_Toc26301474)

[2. Status 2](#_Toc26301475)

[2.1. Samarbeid med rettighetshavere og forvaltningsmyndigheter 2](#_Toc26301476)

[2.2. Sikre orienteringssportens rammebetingelser 2](#_Toc26301477)

[2.3. Heve kompetansen hos arrangører 3](#_Toc26301478)

[2.4. Annet 3](#_Toc26301479)

[3. Vurderinger som grunnlag for videre arbeid 3](#_Toc26301480)

[3.1. Samarbeid med rettighetshavere og forvaltningsmyndigheter/ Sikre orienteringssportens rammebetingelser 3](#_Toc26301481)

[3.2. Heve kompetansen hos arrangører 3](#_Toc26301482)

[3.3. Organisering 4](#_Toc26301483)

[4. Oppgaver framover 4](#_Toc26301484)

[4.1. Forbundsstyrets oppgaveliste 4](#_Toc26301485)

[4.2. Aksjonsliste fra utvalgsmøter 5](#_Toc26301486)

[4.3. Detaljering av de åpne aksjonene 5](#_Toc26301487)

[4.4. Prioriterte oppgaver for utvalget 6](#_Toc26301488)

[5. Plan 6](#_Toc26301489)

# Bakgrunn

Forbundsstyret for Norsk Orientering nedsatte 12. mars 2019 utvalget som nå heter «Utvalg for o-idrettens forhold til naturmiljø og rettighetshavere» som skal jobbe på et overordnet nivå for å

* sikre et godt samarbeid med rettighetshavere og forvaltningsmyndigheter
* sikre orienteringssportens rammebetingelser
* heve kompetansen hos arrangører for å unngå konflikter og negativ publisitet

# Status

Utvalget konstituerte seg 17. august: Medlemmer: Inge Hafstad, Kjell Meen, Morten Dåsnes, Bjørn Haavengen, Martin Veastad. Støttepersoner: Christian Reusch, Bernt O. Myrvold, Ivar Maalen. Leder Martin Veastad. Inge Hafstad er foreslått som nestleder, men dette er ikke vedtatt enda.

Det er forsøkt å verve flere medlemmer, for å sikre spredning på kjønn, alder og geografisk.

## Samarbeid med rettighetshavere og forvaltningsmyndigheter

Utvalget har kommet godt i gang med arbeidet, og har innledningsvis fokusert på samarbeidet med forvaltningsmyndigheter. Bakgrunnen for denne prioriteringen er at Norge i 2016 vedtok å verne 10 % av skogarealet. Til nå er det vernet 4,7 % og Norge verner nå hvert år store skogområder, flere av de brukt til orientering. Det er viktig at verneforskriftene for verneområdene tillater orienteringsaktivitet som ikke går ut over verneverdiene. I vårt kunnskapsgrunnlag (se vedlegg) har orienteringsaktivitet liten påvirkning på barskog, som jo i all hovedsak er skog som vernes.

Vi gjennomførte 19. september møte med Miljødirektoratet. Vedlagt vårt brev etter møtet. Vi stilte med Lasse Arnesen, Inge Hafstad og Martin Veastad.

Selv om møtet med Miljødirektoratet var positivt fikk vi ikke store forhåpninger om at Miljødirektoratet vil endre retningslinjer og praksis. Vår vurdering er at vi trenger å påvirke på høyere nivå, eventuelt også politisk. Martin Veastad har derfor hatt et møte med Hans Erik Lerkelund i Norsk Friluftsliv for å diskutere mulige angrepsmåter. Norsk Friluftsliv har nå kalt inn friluftslivsorganisasjonene til møte 10. desember. Lasse Arnesen og Martin Veastad har planlagt å stille. Vi har bedt om innspill fra kretser og lag for dette arbeidet.

## Sikre orienteringssportens rammebetingelser

Oslo kommunes administrasjon fremmet i 2018 «Mål og retningslinjer for forvaltning av Oslo kommunes skoger». Her ble det krevd søknad fra alle arrangører av idretts- og friluftslivs-arrangementer. Dette ble foreslått til tross for at Oslo idrettskrets og DNT Oslo og omegn var representert i arbeidsgruppen. I samråd med President og Generalsekretær, tok AOOK opp saken med andre nasjonale friluftslivsorganisasjoner. Disse var Norsk Friluftsliv, Skiforeningen, Norges speiderforbund, Norsk organisasjons for Terrengsykling, under kalt «organisasjonene».

Organisasjonene (Martin Veastad) var observatør i behandlingen av saken i miljø og samferdsels-komiteen. Komitélederen ba organisasjonene om å fremsende sitt syn. Dette ble gitt i brev 4. desember 2018. Norges jeger og fiskerforbund ga sin tilslutning etter at brevet var sendt. Organisasjonene fikk gjennomslag for sitt syn i Bystyrevedtaket 19. desember 2018. Byrådet ba etter vedtaket om møte, gjennomført 1.april 2019. På dette møtet ba politisk ledelse i byrådsavdeling Miljø og Samferdsel om innspill fra oss for å kunne følge opp Bystyrets vedtak bedre. Innspillet ble oversendt allerede 2. april, og Byrådet svarte i hovedsak positivt i sitt svar 14. november 2019. Vi har nå bedt om et nytt møte, for å følge opp den gjenværende saken om betaling til Oslo kommune for å kunne gjennomføre folkehelse-arrangementer i parkområder.

## Heve kompetansen hos arrangører

Vi ønsker å gi o-kretser og o-lag råd og veiledning. Vi har så vidt startet arbeidet.

## Annet

Utvalget har hatt 2 åpne møter og relativt hyppig kommunikasjon på e-post. Utvalget har deltatt på IOF sitt Access to Land seminar med Morten Dåsnes og Martin Veastad.

# Vurderinger som grunnlag for videre arbeid

## Samarbeid med rettighetshavere og forvaltningsmyndigheter/ Sikre orienteringssportens rammebetingelser

Utvalget ønsker å prioritere **orienteringssportens rammebetingelser i forhold til offentligheten**. Denne oppgaven inkluder 2 av 4 kulepunkter i Norsk Orienterings strategiplan 2018 -2020 innenfor overskriften VDG. Oppgaven inkluderer verneforskrifter for naturreservater og regler/retningslinjer fra offentlig aktører. Oppgaven inkluderer også hvordan orienteringsporten bedrer sin informasjon og dokumentasjon både til offentligheten og internt.

Vår vurdering er

1. Vi antar at store nasjonale (og internasjonale) arrangement tar tilstrekkelig hensyn til naturmiljø og rettighetshavere.
2. Det er nå vanskelig å vurdere om mellomstore og mindre arrangement tar tilstrekkelig hensyn til naturmiljø og rettighetshavere.
3. Konflikter med rettighetshavere kan skyldes mange forhold, også forhold som o-sporten vanskelig kan unngå.
4. Vi antar at forhold til media og opplysningsarbeid til allmenheten blir viktigere, blant annet på grunn av generell samfunnsutvikling.
5. Vi vet at dokumentasjon av at orientering tar hensyn til naturmiljø og rettighetshavere er mangelfull i dag, og antar at disse manglene må motvirkes for å lykkes med å ha gode nok rammebetingelser for o-sporten.
6. Der hvor flere arrangører benytter samme kart må informasjonen om hensyn til naturmiljø og rettighetshavere gis til og benyttes av alle arrangørene.

## Heve kompetansen hos arrangører

Vi ønsker å gi o-kretser og o-lag råd og veiledning. Vi ønsker å etablere websider/innhold under orientering.no som inneholder eksempler på saker og «best-practice»/gode råd. Websidene kan refereres fra nåværende nettsider «Læring / Naturmiljø og rettighetshavere» og «Forbund / Komitéer og Utvalg». Begge disse nettsidene er i dag mangelfulle.

Vi har så vidt startet arbeidet med å samle dokumentasjon som kretser og lag kan benytte. Vi har konkludert med at AOOK sine retningslinjer for dokumentasjon og oppfølging av rettighetshavere & samarbeidspartnere, samt krav til Teknisk Delegerte, kan være et mulig utgangspunkt for forbedring for Norsk Orientering, men at vi må tilpasse til ulike utfordringer for hele Norge.

Vi har diskutert og konkludert med at forkortelsene VDG og VGD, som begge er brukt av forbundet, er lite forståelig for mange, og bidrar til misforståelser. Vi ønsker å konsentrere vår kommunikasjon rundt begrepene naturmiljø, rettighetshavere og samarbeidspartnere.

* Rettighetshaver: En person eller organisasjon som har en lovfestet rettighet til et område (for o-aktivitet). Rettigheten kan være å eie området, som gir rettigheter etter blant annet Friluftsloven, eller å ivareta områdets naturverdier etter Naturmangfoldloven
* Samarbeidspartner: Organisasjoner representert i kontaktgruppa, se punkt 2.1 i «avtale om retningslinjer for o-idrettens forhold til naturmiljø og rettighetshavere», eller deres underliggende ledd.

Gjennom forbedring av Norsk Orientering sine nettsider ønsker vi å benytte disse begrepene istedenfor VDG og VGD.

## Organisering

Hver krets skal ha en kontaktperson som utvalget kan henvende seg til. Disse kontaktpersonene bør benyttes for å søke råd i vanskelige saker, og de bør kunne gi utvalget informasjon om status i egen krets. Dersom en krets er representert i utvalget antas det at «den/de/en av de» er kontaktperson for kretsen. Hvis ikke, inntil kontaktperson for en krets er definert, fungerer kretsleder som kontaktperson.

Det synes å fungere bra med åpen diskusjon om sakene med mange ressurspersoner. Dette er ikke i motstrid til eventuelt å etablere et «kjerne»-utvalg med mer variert representasjon (geografisk, alder, kjønn).

# Oppgaver framover

## Forbundsstyrets oppgaveliste

Utvalget skal:

* gi styret råd i politiske saker som angår VDG og som kan påvirke orienteringsaktivitet
* bistå klubber og kretser med råd i saker knyttet til VDG spørsmål
* bistå med kompetanseheving hos klubber og kretser og sikre at NOFs retningslinjer blir fulgt
* Bistå NOFs administrasjon i møter med rettighetshavere og organisasjoner
* Bistå NOFs administrasjon i møter med forvaltningsmyndigheter
* Gi innspill til oppdatering av arrangørveileder innen VDG og miljø
* Gi innspill til høringsuttalelser på området
* Samarbeide med tilsvarende utvalg/miljøer internasjonalt

## Aksjonsliste fra utvalgsmøter

|  |  |  |  |  |  |
| --- | --- | --- | --- | --- | --- |
| **Nr** | **Ansvar** | **Aksjon** | **Initiert** | **Tidsfrist** | **Status/kommentar** |
| 1 | Martin | Dokumentasjon av forhold til rettighetshavere – Første innspill | 190817 | Ikke satt | Åpen- Forslag diskutert 191119 |
| 2 | Inge | Kommentarer til arrangørveileder – Første innspill | 190817 | Ikke satt | Åpen |
| 3 | Kjell | Oppsummering av informasjon/undersøkelser/forskning | 190817 | Ikke satt | Lukket -Oppsummering foreligger |
| 4 | Inge | Argumentasjon for at orientering tillates i verneområder – Første innspill | 190817 | 190918 | Lukket (se brev til MDir) |
| 5 | Martin | Møte med Miljødirektoratet | 190817 | 190919 | Lukket |
| 6 | Martin | Innspill på hvordan Norsk Orientering best samarbeider med andre aktører | 190817 | Ikke satt | Åpen (Møte i Norsk Friluftsliv avtalt 191210) |
| 7 | Martin | Orientering i naturreservater | 191119 | Ikke satt | Åpen (se punkt over) |
| 8 | Kjell | Samle dokumentasjon nyttig for klubber og kretser | 191119 | Ikke satt | Åpen |
| 9 | Martin | Organisering av hele saksområdet for miljø | 191119 | Ikke satt | Åpen |
| 10 | Alle | Sports for climate change – Undersøke interesse og forslag \*) | 191119 | Neste møte | Åpen |
| 11 | Martin | Best-practice på orientering.no | 191119 | Ikke satt | Åpen |
| 12 | Martin | Rammebetingelser for orientering i Oslo | 191119 | Ikke satt | Åpen (brev sendt) |

\*) Et større engasjement i denne saken betinger at saksområdet er en del av utvalgets mandat, men vi bør uansett ha mulighet til å komme med konstruktive forslag til forbundsstyret.

## Detaljering av de åpne aksjonene

1. Norsk Orientering kan bedre informasjon om, og dokumentasjonen av, hensyn til naturmiljø og rettighetshavere. Aksjon: forberede fremleggelse av forslag for forbundsstyret om metoder som benyttes i AOOK for å dokumentere og informere.
2. Norsk Orientering sin arrangørveileder gjennomgås for å sjekke om vi skal vurdere å fremme eventuelle kommentarer.
3. Lukket
4. Lukket
5. Lukket
6. Innspill på hvordan Norsk Orientering best samarbeider med andre aktører (Norsk Friluftsliv, friluftsråd mv) innenfor vårt arbeidsområde.
7. Videre arbeid, bla annet sammen med Norsk Friluftsliv, hvor vi ønsker å
	1. endre malen for vernebestemmelser og det offentliges saksbehandlingsrutiner, og
	2. synliggjøre det offentliges/fylkesmennenes ansvar med hensyn til innhenting av info om orienteringssportens anlegg.
8. Samle dokumentasjon som er nyttige for klubber og kretser. Prioriterte oppgaver er å utarbeide standardbrev som klubber/kretser for å:
	1. Kommentere når det varsles oppstart av vern av nye områder
	2. Kommentere vernebestemmelser
	3. Søke om tillatelse til oløp i verneområder.

Det er viktig at o-idretten faktisk uttaler seg når prosessene foregår – og ikke kommer etterpå og er fortvila over det som er vedtatt. Korte, nøkterne brev med faglig dokumentert argumentasjon og o-idrettens behov. Deretter ønsker vi å samle «best-praksis».

1. IOF workshop og vår debatt synliggjorde at Norge (både orienterings-organisasjonene og myndigheter) har en del ugjort, og andre nasjonale o-forbund i større grad prioriterer hele miljø-området (inkl. klima). Vi diskuterer utvalgets prioritering av saker på nytt i neste møte, muligens med føringer fra styret (eventuelt utover mandatet vi er blitt bedt om å dekke).
2. Sports for climate change – innspillsdokument (draft) fra Einar Tommelstad.
3. Undersøke med administrasjonen hvordan vi sprer «best-praksis» gjennom orientering.no.
4. Rammebetingelser for orientering i Oslo. Støtte til foreslått angrepsmåte om å be om nytt møte med Byråden/byrådsekretæren. Flere uttrykte forbauselse over at en kommune (Oslo) ønsker å ilegge folkehelseaktivitet en avgift for leie av areal, mens private aktører ikke gjør dette. NSK har også opplevd dette. Siden vi ikke har en klage fra NSK vil Heming benyttes som case fortsatt.

## Prioriterte oppgaver for utvalget

Utvalget ser at det er mange viktige oppgaver. Dette gjenspeiles blant annet av Styrets mandat og IOFs dokument «Orienteering and the environment.pdf». Utvalget vurderer at mye er ugjort og at for flere saksområder er det meget som burde vært gjort. Vi har likevel begrenset kapasitet og ønsker å bringe saker fram til en bedre status framfor «å administrere ulykke». **Vi ber derfor Styret om dialog om våre arbeidsoppgaver og eventuelt hvordan forbundsstyret, administrasjon og utvalget kan samarbeide for gradvis å løse alle viktige oppgaver.**

**Det vil komme saker som utvalget trolig må engasjere seg i**

* Etablering av Østmarka nasjonalpark
* Årlig møte med forvaltningsmyndigheten i Viken (tidligere FMOA) (med aksjoner)
* Årlig møte i kontaktgruppa (punkt 2.1 i «avtale om retningslinjer for o-idrettens forhold ..»)

**Det vil være en fordel med engasjement fra styret og administrasjon for:**

1. Samarbeide med forvaltningsmyndigheter. Initielt å fremme saken om endrede verne-forskrifter, i samarbeid med Norsk Friluftsliv, til KMD og eventuelt til KMD politisk ledelse
2. Sikre orienteringssportens rammebetingelser. Initielt å følge opp innspillet vi har gitt Oslo Byråd
3. Heve kompetansen hos arrangører for å unngå konflikter og negativ publisitet.
	1. Initielt å bedre informasjonen på orientering.no.
	2. Godkjenning av - og bidra til spredning av - best-practice.
	3. Bidra til at kretser og lag svarer på høringer om oppstart av - og forslag til - vern.

# Plan

Ikke diskutert utover prioritering og aksjonsliste. Avventer diskusjon med forbundsstyret.